jkorsvik/nowiki_second_scrape_merged huggingface dataset:
Theuns Jordaan

Theuns Jordaan (født 10. januar 1971 nær Venterstad i Sør-Afrika, død 17. november 2021 i Pretoria) var en sørafrikansk sanger, musiker og låtskriver med afrikander opprinnelse. Begge de to første albumene hans solgte til platina.


== Biografi ==
Jordaan ble født 10. januar 1971 på en karoogård nær Venterstad i iMpuma-Koloni (Øst-Kapp), Sør-Afrika. Mens han studerte industriell psykologi ved Stellenbosch University, hadde han sin første opptreden 21. oktober 1992 på en lokal bar kalt The Terrace. Han begynte å komponere sine egne tekster, noe som resulterte i fem sanger fra debutalbumet hans, Vreemde Stad. Theuns gikk på Volkskool High School i Graaff Reinet i iMpuma-Koloni. Mens han var på skolen, spilte han musikk og sang for lokale folk på en pizzarestaurant/pub kalt Trail in.
Etter at han fullførte studiene, tilbrakte Jordaan et år som gründer. I oktober 1998 flyttet han fra Kapp til Pretoria og, etter å ha blitt populær i byen, spilte han inn debutalbumet sitt, Vreemde Stad, i Stellenbosch. Dette albumet ble gitt ut i 2000 på Klein Karoo Nasionale Kunstefees i Oudtshoorn. EMI ga ut Vreemde Stad like etterpå, og albumet overgikk trippel platinastatus (150 000 eksemplarer) i juli 2003.
Jordaan lanserte sitt andre album, Tjailatyd, på musikkfestivalen Aardklop i 2002, som også solgte i mer enn 150 000 eksemplarer. Den sørafrikanske gitaristen, Anton L'Amour, opptrådte med Theuns og var ansvarlig for alle gitarsporene i Vreemde Stad og Tjailatyd.
Theuns Jordaan opptrådte en rekke ganger «live» sammen med den populære namibiskfødte kvinnelige vokalisten og låtskriveren Juanita du Plessis, som begynte sin karriere i 1998. De gjorde også noen album sammen.
Jordaan døde 17. november 2021, etter å ha blitt diagnostisert med leukemi i september 2020. Han ble stedt til hvile i Pretoria 26. november.


== Diskografi ==
Diskografien følger Discogs.
AlbumVreemde stad (1999)
Tjailatyd (2002)
Seisoen (2005)
Grootste Treffers (2007)
Bring Jou Hart – met Juanita Du Plessis (2008)
Driekuns (2009)
Kouevuur – Die musiek van Koos Du Plessis(2009)
Roeper (2012)
Juanita Du Plessis, Theuns Jordaan - Hart Vol Drome ‎(2xCD, Album) (2012) ‎
Tribute To The Poets (2013)
Agter Slot en Grendel (2020)SamlingerGrootste Treffers 2000-2007 (2007)
Theuns Jordaan, Juanita Du Plessis - Bring Jou Hart ‎(2xCD) (2008)
Driekuns ‎(3xCD) (2008)VideoerJuanita Du Plessis, Theuns Jordaan - Hart Vol Drome (DVD-V) (2012)


== Referanser ==


== Eksterne lenker ==
(en) Theuns Jordaan – kategori av bilder, video eller lyd på Commons 
(en) Theuns Jordaan på Internet Movie Database 
(en) Theuns Jordaan hos The Movie Database 
(en) Theuns Jordaan på Discogs 
(en) Theuns Jordaan på MusicBrainz 
(en) Theuns Jordaan på Songkick 
(en) Theuns Jordaan på Last.fm 
(en) Theuns Jordaan på AllMusic
Tsjekkias regioner

Siden 1. januar 2000 har Den tsjekkiske republikk bestått av 14 regioner (i henhold til Tsjekkias lov 129/2000 o krajích (om regioner), som erstattet den gamle paragraf 1/1993 i Tsjekkias konstitusjon o Vyšších územně správních celcích (om høyere geo-administrative enheter)). Den tsjekkiske republikk består av tretten kraj (vanligvis oversatt med region, og en hovedstad (hlavní město; som har status som kraj). De gamle 73 distrikter (okresy, entall okres) eksisterer fortsatt og har ulike deler av statsadministrasjonen, slik som det juridiske systemet.


== Våpenene til Tsjekkias regioner ==

		
		
		
		
		
		
		
		
		
		
		
		
		
		


== Referanser ==
Jordeboksrettigheter

Jordeboksrettigheter er en samlebetegnelse på leilendingenes skyldigheter. I gammel tid var det slik at den som påsto seg eiendomsberettiget til et landområde, begynte å føre en jordebok over eiendommen med oversikt over beboerne og det som hver enkelt skulle betale i skatter, avgifter, skyssferdspenger ol. Den eldste jordebok vi kjenner i Norge er Aslak Bolts jordebok.
Skyssferdspenger

Skyssferdspenger var en skatt som kronens bønder kunne avkreves istedenfor at de måtte oppfylle den generelle skyssplikten overfor godseiere og embetsmenn som var ute i embets medfør. Skatten ble innført ved reskript 17. juli 1646 (NRR VIII s. 432f.), men ga ikke kronens bønder fritak fra skyssing av kongens ombudsmenn gratis. Skatten ble opphevet 19. januar 1647 (NRR VIII s. 465f.), og samtidig ble (en avgrenset) skyssplikt gjeninnført. 
I sin Dalevise skildrer Petter Dass en slik visitasreise, som ofte føltes som en belastning både for den visiterende og den visiterte.  På 1700-tallet begynte godseierne i det nordenfjeldske å kreve skyssferdpenger i stedet for fri skyss, mens embetsmennene ennå i lang tid krevde utbud av skysskarer.


== Eksterne lenker ==
Om skyssferdspenger i Norsk Historisk Leksikon
Lom Sak (kommune)

Lom Sak er en by i Thailand som ligger ca. 420 km nord for Bangkok. Bussen bruker 6 timer fra Bangkok. Lom Sak og området rundt er et av de viktigste områder for dyrking av grønnsaker i Thailand, da byen er omkranset av høye fjell og har rikelig med vann. Det bor ca. 50000 personer i byen.


== Referanser ==
Rud skole (Rælingen)

Rud skole er en barneskole i Rælingen kommune i Viken (fylke). Den er bygget i 1912, og var en av de første skolene i kommunen. Rud skole har i 2020 rundt 385 elever, fordelt på 18 klasser.


== Eksterne lenker ==
Rud skoles nettsted
Miriam Neureuther

Miriam Neureuther (født Miriam Gössner; 21. juni 1990) er en tysk skiskytter og langrennsløper. Hun representerer skiklubben SC Garmisch-Partenkirchen og hun har konkurrert i både langrenn og skiskyting siden 2007.
Hennes mor er fra Molde, men hun er født og oppvokst i Garmisch-Partenkirchen. Hun snakker flytende norsk i tillegg til tysk.
Gössner satser primært på skiskyting og har tre seire i verdenscupen. Hun debuterte i europacupen i 2007, og hun har totalt tre pallplasseringer, to andrepasser og en tredjeplass. Gössner var med på å ta gull i stafett under junior-VM i Ruhpolding i 2008, og hun tok også 33.-plass på normaldistansen, 15.-plass på sprinten og 13.-plass på jaktstarten. Et år senere, under junior-VM i Canmore, tok hun sølv på sprinten, gull på jaktstarten og bronse på stafetten.
Gössner har sin styrke i sporet, og hun har deltatt i FIS-renn, Alpen cup, verdenscupen og til og med VM i langrenn. Under VM i Liberec i 2009 tok hun 20.-plass på sprinten, men mer imponerende var hennes tredje etappe for Tyskland på stafetten. Gössner hadde beste etappetid på sin etappe og hun slo blant annet den nest raskeste, polske Sylwia Jaśkowiec, med 4,3 sekunder og den tredje raskskeste, norske Kristin Størmer Steira, med 23,3 sekunder. Tyskland tok til slutt sølv, og til tross for sin fantastiske stafettetappe, uttalte hun senere at hun skulle fortsette å satse primært på skiskyting. Hun har også en individuell pallplassering i langrenn, en andreplass på 5 km fristil, fellesstart på FIS-rennet i Pokljuka den 3. mars 2009. Gössner har deltatt noen verdenscuprenn, og hennes føreløpig beste resultat er en femteplass fra prologen i Tour de Ski 2009/10, foran en 16.-plass på sprinten i fristil i Lahtis 2008/09-sesongen.
Gössner har vært sammen med alpinisten Felix Neureuther siden 2013, den 14. oktober 2017 fikk de en datter og i desember 2017 giftet de seg.


== Meritter ==


=== Juniorverdensmesterskap ===


=== Utmerkelser ===
2009  Fremragende unge idrettsutøvere i Bayern
2010  Silbernes Lorbeerblatt


=== Verdenscupseire ===


== Referanser ==


== Eksterne lenker ==
(de) Miriam Neureuther – Munzinger Sportsarchiv 
(en) Miriam Neureuther – Olympics.com 
(en) Miriam Neureuther – Olympic.org 
(en) Miriam Neureuther – Olympedia 
(en) Miriam Neureuther – Sports-Reference (OL-resultater – arkivert) 
(en) Miriam Neureuther – FIS (langrenn) 
(en) Miriam Neureuther – IBU 
(en) Miriam Neureuther – biathlon.com.ua
József Munk

József Munk (født 30. november 1890, død ukjent) var en ungarsk svømmer som deltok i de olympiske leker  1908 i London.
Munk vant en olympisk sølvmedalje i svømming under Sommer-OL 1908 i London. Han var med på det ungarske laget som kom på andreplass på 4 x 200 meter fri. Han deltok også på 100 meter fri men klarte ikke å kvalifisere seg for finalen.


== OL-medaljer ==
1908  London -  Sølv i svømming, 4 x 200 fri  Ungarn.


== Eksterne lenker ==
(en) József Munk – Olympics.com 
(en) József Munk – Olympic.org 
(en) József Munk – Olympedia 
(en) József Munk – Sports-Reference (OL-resultater – arkivert) 
(en) József Munk – databaseOlympics.com (arkivert)
Béla Las Torres

Béla Las-Torres (født 10. april 1890 i Budapest, død 13. oktober 1915 i Castelnuovo i Italia) var en ungarsk svømmer som deltok i de olympiske leker 1908 i London og 1912 i Stockholm.
Las-Torres vant en olympisk sølvmedalje i svømming under Sommer-OL 1908 i London. Han var med på det ungarske laget som kom på andreplass på 4 x 200 meter fri. Han deltok også på 400 meter fri men han klarte ikke å kvalifisere seg for finalen.
Fire år senere, under og Sommer-OL 1912 i Stockholm kom Las-Torres på femteplass på 400 meter fri.
Han døde i Italia under første verdenskrig.


== OL-medaljer ==
1908  London -  Sølv i svømming, 4 x 200 fri  Ungarn.


== Eksterne lenker ==
(en) Béla Las Torres – Olympedia 
(en) Béla Las Torres – Sports-Reference (OL-resultater – arkivert) 
(hu) Béla Las Torres – Ungarns olympiske komité
Stormaktsgarantiene

Stormaktsgarantiene er en avtale mellom Tyskland, Frankrike, Storbritannia, Russland og Norge av 2. november 1907 angående Norges uavhengighet, territorielle integritet og nøytralitet. Avtalen ble ratifisert i Kristiania den 6. februar 1908 og godkjent av Stortinget i hemmelig plenumsmøte den 18. mars 1908.  Den 8. januar 1924 ble avtalen oppsagt i forhold til Tyskland, effektiv 6. februar 1928.
István Somodi

István Somodi (født 22. august 1885, Cluj-Napoca, død 8. juni 1963, Cluj-Napoca) var en ungarsk friidrettsutøver som deltok i de olympiske leker 1908 i London.
Somodi, hvis far var advokat, studerte ved det Reformerte teologiske gymnasium i Cluj, før han flyttet til Budapest, der treningsmulighetene var bedre. I Budapest trente han sammen med Lajos Gönczy, og de deltok begge i Ekstralekene i Aten i 1906. Han vant en olympisk sølvmedalje i friidrett under Sommer-OL 1908 i London. Han kom på delt andreplass i høydehopp med et hopp på 1,88 m samme høyde som Georges André fra Frankrike og britiske Cornelius Leahy. Amerikanske Harry Porter ble olympisk mester med 1,905 m som var ny olympisk rekord.
Etter det, trappet han ned sin idrettskarriere for å konsentrere seg om studiene. Han vant en medalje til i en stevning i Dresden, men la han opp etter kort tid. Han tok doktorgrad i rettsvitenskap, og ble advokat i sin hjemby. I 1914 ble han innkalt til den østerriksk-ungarske hær for å delta i Første verdenskrig. I 1940 ble han statsadvokat i Cluj. Etter at Transilvania ble en del av Romania den 1. desember 1918, holdt han flere verv, blant dem ble han president av Universitetes Idrettsklubb i Cluj. Etter at kommunistene tok makten i Romania etter Andre verdenskrig, ble han ansett som en folkefiende, og han ble fratatt pensjonen. Han måtte selge sin olympiske medalje for å kunne overleve.


== OL-medaljer ==
1908  London -  Sølv i friidrett, høydehopp  Ungarn


== Referanser ==


== Eksterne lenker ==
(en) István Somodi – Olympedia 
(en) István Somodi – Sports-Reference (OL-resultater – arkivert) 
(en) István Somodi – Track and Field Statistics
Émile Benveniste

Émile Benveniste (født 1902, død 1976) var en fransk språkforsker med mange viktige arbeider om sammenlignende indoeuropeisk, allmenn lingvistikk og språkforskning.


== Referanser ==
Delphin Strungk

Delphin Strungk (1601–1694) var en organist og komponist av den nordtyske orgelskole.


== Liv ==
Om Strungks tidlige år er ingenting kjent. Det kan påvises at han i 1631 var Melchior Schildts etterfølger som organist i Wolfenbüttels Mariakirke. I 1634 ble han hofforganist i Celle. I 1637 overtok han organistposten ved St. Martini-kirken i Braunschweig, men fast ansettelse fikk han først to år senere. Han hadde sannsynligvis også andre gjøremål, for eksempel oppførte han en musikalsk komedie ved rådhuset. Ifølge Johann Gottfried Walthers Musikalisches Lexikon overtok han gradvis fem organistposter i byen. Pliktene det medførte delegerte han til sine barn og elever. I 1649 ble Strungk organist ved St. Petri- og i 1667 ved St. Magni-kirkene i Braunschweig.
Innen Braunschweig var Strungk en berømt organist. Ifølge Walter «trakterte [han] orgelet så godt at han … tiltrakk seg mange elever fra fremmede land».Strungk var venn av Heinrich Schütz. Delphins sønn Nicolaus Adam ble også musiker.
I sine orgelverker brukte Strungk gjerne koloraturer, og vekslet ofte mellom ornamenterte og mer nøkterne partier, omtrent som Heinrich Scheidemann. Strungk skrev dessuten også lieder.


== Referanser og noter ==


== Kilder ==
(de) Max Seiffert: «Delphin Strunck». I Allgemeine Deutsche Biographie (ADB). Bind 36, Duncker & Humblot, Leipzig 1893, s. 665–667.


== Litteratur ==
Horst-Rüdiger Jarck (red.): Braunschweigisches Biographisches Lexikon. 8. bis 18. Jahrhundert, s. 683, Braunschweig 2006


== Eksterne lenker ==
(de) Verk av og om Delphin Strungk i katalogen til det tyske nasjonalbiblioteket
Károly Levitzky

Károly Levitzky (født 1. mai 1885, død 23. august 1978) var en ungarsk roer som deltok i de olympiske leker 1908 i London.
Levitzky vant en olympisk bronsemedalje i roing under OL 1908 i London. Han kom på tredjeplass i singelsculler bak de britiske roerne Harry Blackstaffe og Alexander McCulloch.


== OL-medaljer ==
1908  London -  Bronse i roing, singelsculler.


== Referanser ==


== Eksterne lenker ==
(en) Károly Levitzky – Olympics.com 
(en) Károly Levitzky – Olympic.org 
(en) Károly Levitzky – Olympedia 
(en) Károly Levitzky – Sports-Reference (OL-resultater – arkivert) 
(en) Károly Levitzky – databaseOlympics.com (arkivert) 
(en) Károly Levitzky – FISA
Melchior Schildt

Melchior Schildt (1592/1593 – 1667) var en tysk komponist og organist av den nordtyske orgelskole.

Melchior Schildt fikk sannsynligvis sin første musikkundervisning av sin far og av kantoren og komponisten Andreas Crappius. Fra 1609 til 1612 var han elev av Jan Pieterszoon Sweelinck  i Amsterdam. Sin første kjente ansettelse fikk han i 1623 ved Mariakirken i Wolfenbüttel. Denne posten hadde han fram til han i 1626 fikk stilling som hofforganist hos kong Kristian Kvart i København. Etter at kongen ga han en svært god sluttattest, overtok Schildt sin fars stilling som organist i Hannovers Marktkirche, og denne posten hadde han til sin død.
Schildt var gift to ganger. Fra sitt andre ekteskap hadde han fire barn, hvorav to overlevde sin far. Etter Schildts testamente å dømme var han en velhavende mann.
Nesten alle Schildts bevarte orgelverk er koralbearbeidelser, og de oppviser en stor variasjonsbredde. Det eneste vokalverket er en koralkonsert over Ach mein herzliebes Jesulein.


== Referanser ==


== Kilder ==
(de) Robert Eitner: «Schildt, Melchior». I Allgemeine Deutsche Biographie (ADB). Bind 31, Duncker & Humblot, Leipzig 1890, s. 203 f.


== Eksterne lenker ==
(de) Verk av og om Melchior Schildt i katalogen til det tyske nasjonalbiblioteket
«Skatte i Det Kongelige Bibliotek», blant annet med Schildts variasjoner over Paduana Lachrimae, et verk av luttenisten John Dowland som var en av de mest kjente komponistene ved Kristian Kvarts hoff. Dowland brukte selv komposisjonen i flere utgivelser, og den var også populær rundt omkring i Europa.
Polydore Veirman

Polydore Veirman (født 23. februar 1881 i Gent, død 1951) var en belgisk roer som deltok i de olympiske leker 1908 i London og 1912 i Stockholm.
Veirman vant en olympisk sølvmedalje i roing under Sommer-OL 1908 i London. 
Han var med på den belgiske åtteren som kom på andreplass bak Storbritannia. De andre roerne fra roklubben R.C Nautique de Gand som representerte Belgia i åtter var Marcel Morimont, Rémy Orban, Oscar Taelman, Georges Mijs, François Vergucht, Oscar de Somville, Rodolphe Poma og Alfred Vanlandeghem var styrmann.
Fire år senere, under Sommer-OL 1912 i Stockholm kom på andreplass i singelsculler bak britiske William Kinnear.


== OL-medaljer ==
 1908  London -  Sølv i roing, åtter  Belgia.
 1912  Stockholm - Sølv i roing, singelsculler  Belgia


== Referanser ==


== Eksterne lenker ==
(en) Polydore Veirman – Olympics.com 
(en) Polydore Veirman – Olympic.org 
(en) Polydore Veirman – Olympedia 
(en) Polydore Veirman – Sports-Reference (OL-resultater – arkivert) 
(en) Polydore Veirman – FISA
Nicolaus Adam Strungk

Nicolaus Adam Strungk (1640–1700) var en tysk komponist og fiolinist fra barokken.


== Liv ==

Nicolaus Adam Strungk var sønn av Delphin Strungk. Faren gav ham den første orgelundervisning, senere studerte han ved Universitetet i Helmstedt og deretter fiolinspill hos Nathanael Schnittelbach. Som fiolinist fikk Strungk foretrede for hertug August II av Braunschweig-Wolfenbüttel og som fiolinist og klaviaturspiller for keiser Leopold I av Det tysk-romerske rike. I 1665 gikk han i tjeneste som kammermusiker hos hertug Johann Friedrich von Braunschweig-Calenberg i Hannover
I 1679 ble Strungk direktør ved Hamburger Ratsmusik. I 1688 ble han Christian Ritters etterfølger som visekapellmester og kammerorganist i Dresden, og i 1693 overtok han som hoffkapellmester etter Christoph Bernhard. Disse postene forlot han i 1696 for å bli direktør ved operahuset i Leipzig. Strungk, som slet med finansielle problemer hele livet, døde få år senere «am hitzigen Fieber».
Strungk hadde fire døtre, hvorav Christine Dorothea Lachs ble en anerkjent poet i sin egen tid.


== Verk ==
Strungk komponerte flere operaer i Hamburg og Leipzig. Av instrumentalmusikk er framfor alt klaver- og orgelverk bevart. Dessuten er det bevart noen kirkekantater.
Operaer:

Der glückselig steigende Sejanus (1678)
Der unglückselig fallende Sejanus (1678)
Die liebreiche, durch Tugend und Schönheit erhöhte Esther (1680)
David oder der königliche Sclave (1680)
Die drei Töchter Cekrops (1680)
Alceste (Hamburg, 1680) (usikker, eventuelt av Johann Wolfgang Franck)
Theseus (1683)
Semiramis (1683)
Florette (1683)


== Referanser ==


== Litteratur ==
Fritz Berend: Nicolaus Adam Strungk. 1640-1700. Sein Leben und seine Werke. Mit Beiträgen zur Geschichte der Musik und des Theaters in Celle, Hannover und Leipzig, München 1913, Freiburg 1915.
(de) Max Seiffert: «Strunck, Nicolaus Adam». I Allgemeine Deutsche Biographie (ADB). Bind 36, Duncker & Humblot, Leipzig 1893, s. 667–669.


== Eksterne lenker ==
(de) Verk av og om Nicolaus Adam Strungk i katalogen til det tyske nasjonalbiblioteket
Jan Kok

Johan «Jan» Adolph Frederik Kok (født 9. juli 1889 i Surabaya, Nederlandsk Østindia, død 2. desember 1958 i Zeist) var en nederlandsk fotballspiller som deltok i de olympiske leker 1908 i London.
Kok vant en olympisk bronsemedalje i fotball under OL 1908 i London. Han var med på det nederlandske fotballandslaget som kom på tredjeplass i OL-turneringen bak Storbritannia og Danmark. Nederland tapte semifinalen til Storbritannia med 0-4, men vant bronsefinalen over Sverige med 2-0.


== OL-medaljer ==
1908  London -  Bronse i fotball  Nederland


== Eksterne lenker ==
(en) Jan Kok – Olympedia 
(en) Jan Kok – Sports-Reference (OL-resultater – arkivert) 
(en) Jan Kok – databaseOlympics.com (arkivert) 
(en) Jan Kok – EU-Football.info
Grefsenplatået

Grefsenplatået er en grunnkrets i Oslo kommune, nærmere bestemt i strøket Grefsen i bydelen Nordre Aker. Trikken på Kjelsåsbanen stopper ved Grefsenplatået holdeplass.
I 1934 ble trikkelinjen videreført fra Storo til Kjelsås.  Den forbedrede tilgjengeligheten gjorde Grefsen og Kjelsås til interessante områder for boligbebyggelse. Omtrent samtidig ble 300 mål av grunnen til Vestre Grefsen gård på Grefsenplatået regulert til boligbebyggelse i form av toetasjers villabebyggelse.  I reguleringsplanen inngikk også et torg med fire tre-etasjers forretningsbygg med boliger i andre og tredje etasje.
Mye av bebyggelsen ble oppført før andre verdenskrig, mens deler er ført opp etterpå.  Dårlig tilgang på materialer i etterkrigstiden preger denne bebyggelsen i større grad.
Mange av veinavnene på Grefsenplatået er oppkalt etter planeter og himmelfenomen, som for eksempel Jupiterveien, Saturnveien og Nordlysveien.


== Litteratur ==
Nord i Aker gjennom 10 000 år, Historielaget Grefsen - Kjelsås - Nydalen 2004, ISBN 82-303-0167-0
Historielaget Grefsen – Kjelsås – Nydalens kandidater til Gul Liste i 2007
Historisk turtips på Grefsenplatået
Karel Heijting

Karel Heijting (født 1. mai 1883 i  Kutoarjo ved Purworejo i Sentraljava i Nederlandsk Østindia, død 1. august 1951 i Paris i Frankrike) var en nederlandsk fotballspiller som deltok i de olympiske leker 1908 i London.
Heijting vant en olympisk bronsemedalje i fotball under OL 1908 i London. Han var med på det nederlandske fotballandslaget som kom på tredjeplass i OL-turneringen bak Storbritannia og Danmark. Nederland tapte semifinalen til Storbritannia med 0-4, men vant bronsefinalen over Sverige med 2-0.


== OL-medaljer ==
1908  London -  Bronse i fotball  Nederland


== Referanser ==


== Eksterne lenker ==
(en) Karel Heijting – Olympedia 
(en) Karel Heijting – Sports-Reference (OL-resultater – arkivert) 
(en) Karel Heijting – databaseOlympics.com (arkivert) 
(en) Karel Heijting – Transfermarkt 
(en) Karel Heijting – national-football-teams.com 
(en) Karel Heijting – EU-Football.info
Sara Azmeh Rasmussen

Sara Mats Azmeh Rasmussen (født 10. januar 1973 i Damaskus) er en norsk aktivist, feminist, spaltist i Aftenposten, foredragsholder og skribent som tidligere var koordinator i Liberalt Laboratorium.. Hun er av syrisk opphav og kaller seg selv kulturell muslim og er en lesbisk transperson. Hun arbeider bl.a. for muslimske kvinners, homofiles og transpersoners rettigheter.Hun har i en tidligere periode bekjent seg som kristenHun ble norgeskjent da hun på Kvinnedagen 8. mars 2009 brente en hijab for å protestere mot det hun på forhånd hadde proklamert er diskriminerende koder i det religiøse hodeplagget. Rasmussen uttalte ifm brenningen av hijaben at «Muslimske kvinner som blir oversett og ignorert av kvinnebevegelsen i Norge, og også i solidaritet med kvinner i muslimske land». Brenningen skapte umiddelbare reaksjoner under demonstrasjonen og Rasmussen ble bl.a. bombardert med snøballer. Dagen etter mottok hun trusler. Saken fikk internasjonal omtale og ble rapportert gjennom media i bl.a. Canada og Russland.31. januar 2011 startet hun en sitteaksjon utenfor lokalene til Islamsk Råd Norge (IRN) i Oslo i protest mot at rådet ikke tar klart avstand fra dødsstraff mot homofile. Med seg hadde hun en plakat med teksten «Frihet og verdighet for homofile og transpersoner» skrevet på norsk og arabisk. På sin tredje dag fikk hun besøk av stortingspolitiker Arild Stokkan-Grande som berømte Rasmussen for belastningen hun påtok seg og kalte aksjonen hennes for en frihetskamp anno 2011. Samme dag, 2. februar, publiserte rådet en pressemelding på sine nettsider hvor rådet skrev at de hverken ønsker eller søker dødsstraff for homofile, og at de tar avstand fra trakassering av homofile. Rasmussen mente at rådets standpunkt ikke var konkretisert nok ettersom pressemeldingen ikke eksplisitt sier at IRN er i mot dødsstraff for homofili. Dette fikk hun støtte for i fra organisasjoner som LLH, Human-Etisk Forbund, og Homonettverket. IRN på sin side mente å ha gitt tydelig uttrykk for sitt syn på homofile og dødsstraff. På sin fjerde dag innledet Rasmussen sultestreik mot at rådet ikke tar klart avstand fra dødsstraff mot homofile.Hun ble tildelt Fritt Ords Pris for 2012, med begrunnelsen: «Sara Azmeh Rasmussen tildeles Fritt Ords Pris for 2012 for sitt modige og kompromissløse engasjement for individets ukrenkelighet, for ytringsfrihet og religionskritikk».


== Referanser ==


== Eksterne lenker ==
(no) «Friheten er ikke bare hvit», artikkel av Rasmussen i Aftenposten
Fritt Ord-vinner publiserer Muhammed-karikatur
Svein Gjerdåker

Svein Gjerdåker (født 6. september 1963 på Voss) er en norsk forlagsmann og redaktør.
Han er cand.polit. med hovedfag i historie. Han er tidligere informasjonleder ved Chr. Michelsens Institutt. Gjerdåker er forlagsmann, og har siden 2001 vært redaktør for Dag og Tid.Han er gift med NRK-journalist Ingvild Bryn. Paret har to adopterte barn.Gjerdåker er medredaktør av Norsk utenrikspolitikk (Cappelen 1994).


== Referanser ==